อยากจะสอบถามคุณว่า ประจำเดือน เลือดสีดำที่ไหลออกมา จะสามารถท้องอยู่ได้หรือไม่?ปกติแฟนผมรอบประจำเดือน เดือนที่แล้ว จะมาช่วงวันที่ 13-14 มกราคม พอมาเดือนนี้ มีเลือดเป็นสีดำ อยากเล่าก่อนว่า ผมมีกิจกรรมกับแฟนล่าสุดแบบไม่ใส่ถุง แต่มีการหลั่งนอก ช่วงวันที่ 4 ก.พ. ที่ผ่านมา ผมเลยกังวลว่า อาการประจำเดือนนี้ ที่มีเลือดสีดำ คือประจำเดือนจริงๆหรือไม่? หรือเลือดที่มานี้ไม่ใช่ประจำเดือน? แล้วมีสิทธิ์ท้องได้อยู่ไหม?ขอบสำหรับคำตอบครับผม
สวัสดีค่ะการมีเพศสัมพันธ์ไม่ใส่ถุงยางอนามัยและทำการหลั่งนอกนั้นยังทำให้มีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดอย่างเด็ดขาดเลือดประจำเดือนที่ออกมานั้น ถ้ามาตรงรอบเดือน คือห่างกันประมาณ 22-35 วันจากครั้งก่อน มาไม่เกิน 7 วันแล้วหยุด อาจจะเป็นสีดำ น้ำตาล หรือแดงคล้ำๆนั้น ก็น่าจะยังจัดว่าเป็นเลือดประจำเดือนตามปกติถ้ายังไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปและการมีเพศสัมพันธ์ครั้งต่อไปควรใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน